
Parlamentul  României

Camera  Deputaţilor

Comisia pentru industrii si servicii







                              Bucureşti, 13.11.2001








                    Nr.23/221/2001

BIROUL PERMANENT

AL CAMEREI DEPUTAŢILOR

DOMNULUI PREŞEDINTE 

VALER DORNEANU



Vă înaintăm, alăturat, Raportul asupra proiectului de Lege privind aprobarea Ordonanţei Guvernului nr.25/2001 privind înfiinţarea Companiei Naţionale de Investiţii "C.N.I." - S.A.



La întocmirea raportului, comisia a avut în vedere:

· avizul nr.433/2001 al Comisiei juridice, de disciplină şi imunităţi;

· avizul nr.630/2001 al Comisiei pentru buget, finanţe şi bănci;

· avizul nr.772/31.07.2001 al Consiliului Legislativ.



PREŞEDINTE,                                           SECRETAR,

                      István Antal                                              Aurelia Vasile          

                     Nr.23/221/2001

RAPORT

asupra proiectului de Lege privind aprobarea Ordonanţei Guvernului nr.25/2001 privind înfiinţarea Companiei Naţionale 

de Investiţii "C.N.I." - S.A.



În conformitate cu prevederile art.89 din Regulamentul Camerei Deputaţilor, Comisia pentru industrii şi servicii a fost sesizată, spre dezbatere în fond, cu proiectul de Lege privind aprobarea Ordonanţei Guvernului nr.25/2001 privind înfiinţarea Companiei Naţionale de Investiţii "C.N.I." - S.A., trimis cu adresa nr.433 din 4 septembrie 2001.



Ordonanţa prevede înfiinţarea unei companii naţionale având ca principal obiect de activitate asigurarea resurselor financiare pentru construcţiile social - culturale şi sportive şi al cărei capital social iniţial se constituie prin aportul unor companii şi societăţi naţionale aflate sub autoritatea Ministerului Lucrărilor Publice, Transporturilor şi Locuinţei.



În conformitate cu prevederile art.60 din Regulamentul Camerei Deputaţilor, Comisia pentru industrii şi servicii a analizat în şedinţa din 7 noiembrie 2001 proiectul de Lege şi a hotărât, cu unanimitate de voturi, avizarea proiectului de lege cu amendamentele admise prezentate în anexă.



Amendamentele se referă la:



- modificarea prevederii referitoare la statutul societăţii în sensul că acesta nu trebuie să facă parte integrantă din lege, în consecinţă, Adunarea Generală a Acţionarilor va putea lua hotărâri conform Legii nr.31/1990 privind societăţile comerciale;



- completarea textului referitor la modalitatea de deţinere de bunuri imobile şi mobile de către companie, conform prevederilor constituţionale;



- precizarea activităţilor pe care le poate desfăşura compania în cadrul unor programe de investiţii aprobate de Ministerul Lucrărilor Publice, Transporturilor şi Locuinţei;



- redefinirea obiectului de activitate al C.N.I. - S.A.;



- stabilirea clară a surselor de finanţare funcţie de regimul juridic al terenurilor pe care urmează să fie amplasate construcţiile;



- stabilirea priorităţilor, în ceea ce priveşte programele de investiţii, prin ordin al ministrului de resort care numeşte, de altfel, şi conducerea executivă a companiei.



În raport de obiectul şi conţinutul său, proiectul de lege face parte din categoria legilor ordinare.



PREŞEDINTE,                                           SECRETAR,

                      István Antal                                              Aurelia Vasile

Expert,

Silvia Vlăsceanu

                                                                                                                                                                                                                                             Anexa 
A M E N D A M E N T E    A D M I S E 

la proiectul de Lege pentru aprobarea Ordonanţei Guvernului nr.25/2001 

privind înfiinţarea Companiei Naţionale de Investiţii "C.N.I." -S.A.

Nr.

Crt.
Textul  Ordonanţei Guvernului nr.25/2001

privind înfiinţarea Companiei Naţionale de Investiţii "C.N.I." -S.A.


Amendamente admise de comisie şi propuse spre aprobare plenului


Motivaţie

0
1
2
3

1.

LEGE 

pentru aprobarea Ordonanţei Guvernului nr.25/2001 privind înfiinţarea Companiei Naţionale de Investiţii "C.N.I" – S.A.




2
Articol unic:  Se aprobă Ordonanţa Guvernului nr.25/2001 privind înfiinţarea Companiei Naţionale de Investiţii "C.N.I" -S.A., adoptată în temeiul art.1 pct.II poz.7 din Legea nr.324/2001 privind abilitarea Guvernului de a emite ordonanţe şi publicată în Monitorul Oficial al României, Partea I, nr.472 din 17 august 2001.


Articol unic:  Se aprobă Ordonanţa Guvernului nr.25/2001 privind înfiinţarea Companiei Naţionale de Investiţii "C.N.I" -S.A., publicată în Monitorul Oficial al României, Partea I, nr.472 din 17 august 2001, cu următoarele modificări şi completări: 


1.Nu este necesară precizarea temeiului de abilitare a Guvernului.

2.Legea de aprobare prevede modificări şi completări.

0
1
2
3

3. 
TITLUL ORDONANTEI:

Ordonanţă privind înfiinţarea Companiei Naţionale de Investiţii "C.N.I." - S.A.


Nemodificat.


4. 
Art.1. (1) Se înfiinţează Compania Naţională de Investiţii "C.N.I." - S.A., denumită în continuare C.N.I., societate comercială pe acţiuni, cu sediul în municipiul Bucureşti, Bd. Dinicu Golescu nr.38, sectorul 1, sub autoritatea Ministerului Lucrărilor Publice, Transporturilor şi Locuinţei.


Art.1. (1) Se înfiinţează Compania Naţională de Investiţii "C.N.I." - S.A., denumită în continuare C.N.I., societate comercială pe acţiuni, sub autoritatea Ministerului Lucrărilor Publice, Transporturilor şi Locuinţei.


Sediul este prevăzut prin Statut.

5. 
(2) C.N.I. este persoană juridică română, se organizează şi funcţionează în conformitate cu legislaţia în vigoare şi cu statutul prevăzut în anexa nr.2.


(2) C.N.I. este persoană juridică română, se organizează şi funcţionează ca societate comercială pe acţiuni care îşi desfăşoară activitatea în conformitate cu legislaţia în vigoare şi cu statutul propriu.


Anexa 2, respectiv statutul societăţii nu va mai face parte integrantă din legea de aprobare a ordonanţei.

6. 

(21) Statutul societăţii va fi întocmit in conformitate cu prevederile Legii nr.31/1990 privind societăţile comerciale, republicată si a altor prevederi legale şi va fi aprobat prin ordin al ministrului lucrărilor publice, transporturilor şi locuinţei.


Având in vedere ca societatatea este sub autoritatea MLPTL, este necesar ca statutul si modificările la acesta aduse de AGA să fie aprobate de ministrul de resort.

7. 
(3) C.N.I. poate înfiinţa sucursale, reprezentanţe, agenţii şi alte asemenea subunităţi în ţară şi în străinătate, în condiţiile legii.
(3) C.N.I. poate înfiinţa sucursale, reprezentanţe, agenţii şi alte subunităţi în ţară şi în străinătate, în condiţiile legii.


Exprimare mai potrivită.

8. 
(4) Filiale ale C.N.I. pot fi înfiinţate prin hotărâre a Guvernului, la propunerea adunării generale extraordinare a acţionarilor.


Nemodificat


9. 
Art.2. Capitalul social iniţial al C.N.I. este de 4.000.000.000 lei, împărţit în 160.000 de acţiuni nominative, fiecare acţiune având o valoare de 25.000 lei şi se constituie prin participarea cu aport de capital a societăţilor comerciale prevăzute în anexa nr.1.
Art.2. Capitalul social iniţial al C.N.I. este de 4.000.000.000 lei, împărţit în 160.000 de acţiuni nominative, fiecare acţiune având o valoare de 25.000 lei şi se constituie prin participarea cu aport de capital, în numerar, a societăţilor comerciale prevăzute în anexă, conform legii.


Capitalul social a fost deja vărsat, în numerar.

10. 
Art.3. C.N.I. deţine în concesiune sau în proprietate, bunuri imobile şi mobile, după caz.


Art.3. C.N.I. poate deţine în proprietate, prin concesionare sau închiriere bunuri imobile şi mobile, după caz, pe care le utilizează în vederea realizării scopului şi obiectului său de activitate.


Conform prevederilor constituţionale.

11. 
Art.4. C.N.I. va urmări, potrivit obiectului său de activitate, asigurarea resurselor financiare pentru construcţiile de interes public.


Eliminat
Textul este preluat la art.6 lit.a1) deoarece se referă la obiectul de activitate.

12. 
Art.5. C.N.I. desfăşoară activităţi de interes public pentru realizarea unor construcţii, scop în care poate propune Ministerului Lucrărilor Publice, Transporturilor şi Locuinţei reglementări specifice, în condiţiile legii.


Art.5. C.N.I. desfăşoară activităţi de interes public sau de interes social, scop în care poate propune Ministerului Lucrărilor Publice, Transporturilor şi Locuinţei programe de investiţii privind derularea acestor activităţi.

Corelare cu restul textului.

13. 
Art.6. (1) C.N.I. are, în principal, ca obiect de activitate:


Nemodificat.


14. 

a1) C.N.I. va urmări, potrivit obiectului său de activitate, asigurarea resurselor financiare pentru construcţiile de interes public sau social.


Este preluat art.4.

15. 
5. derularea unor programe de interes public în domeniul construcţiilor;


5. executarea programelor de investiţii în domeniul construcţiilor de inters public sau de interes social, aprobate de Ministerul Lucrărilor Publice, Transporturilor şi Locuinţei;


Precizări necesare pentru claritate şi corelare cu restul textului.

16. 
b) realizarea de aşezăminte de vacanţă de interes social, şi anume: sate de vacanţă, case familiale de vacanţă, terenuri amenajate pentru campare şi caravane, toate fiind exploatate în regim de închiriere;


Se abrogă
Nu se poate accepta condiţionarea (privind exploatarea); în plus, parte din prevedere este preluată la lit.a).

17. 
c) realizarea unor clădiri sociale de locuit pentru persoane fizice şi juridice;


Se abrogă
1.Nu există clădiri sociale pentru persoane juridice.

2. O parte din text este preluat la lit.a).



18. 
d) realizarea unor operaţiuni de marketing, publicitate, reclamă, editare de publicaţii şi imprimate în domeniul său de activitate;


Nemodificat


19. 
e) achiziţionarea, realizarea şi vânzarea de tehnologie în domeniul construcţiilor;


e) achiziţionarea, realizarea sau vânzarea de tehnologie în domeniul construcţiilor de interes public sau social;


Corelare cu restul textului.

20. 
f) realizarea şi vânzarea de proiecte în domeniul construcţiilor;


f) realizarea sau vânzarea de proiecte în domeniul construcţiilor de interes public sau social;


Corelare cu restul textului.

21. 
g) asigurarea de servicii specifice în domeniul construcţiilor, pentru investitori persoane fizice sau juridice.


g) prestarea de servicii specifice în domeniul construcţiilor de interes public sau social, pentru investitori care finanţează realizarea acestor construcţii.

Corelare cu restul textului.

22. 
(2) Construcţiile se realizează pe terenuri proprietate publică sau privată a statului ori a autorităţilor publice locale, precum şi pe terenuri proprietate privată, puse la dispoziţie de persoane fizice şi/sau juridice.


(2) Construcţiile de interes public sau social finanţate de la bugetul statului sau din credite garantate de stat vor fi amplasate pe terenuri proprietate publică sau privată a statului ori a autorităţilor publice locale.



23. 

(21) Construcţiile de interes public sau social cuprinse în programele de investiţii, finanţate din alte surse vor putea fi amplasate şi pe terenuri proprietate privată ale unor persoane fizice sau juridice.




24. 
(3) Realizarea de construcţii se face de C.N.I. prin procedura de achiziţii publice, în condiţiile legii.
(3) Realizarea investiţiilor se face de  către C.N.I. prin procedura de achiziţii publice, în condiţiile legii.
Exprimare mai potrivită.

25. 
(4) Urmărirea executării construcţiei se realizează de personalul C.N.I.


(4) Supravegherea proiectării şi executării construcţiei se realizează de  către C.N.I.


Pentru claritatea textului.

26. 
(5) Recepţia lucrărilor se face de personalul C.N.I. împreună cu beneficiarul.


(5) Recepţia lucrărilor se face de către C.N.I. potrivit prevederilor legale în vigoare.


Pentru claritatea textului.

27. 
Art.7 Sursele de finanţare ale C.N.I. se constituie din:


Art.7 Sursele de finanţare pentru realizarea programelor de investiţii privind construcţiile de interes public sau social administrate de C.N.I. se constituie din:


Pentru corelare cu restul textului.

28. 
5. venituri proprii realizate din activităţile desfăşurate;


Nemodificat.


29. 
b) credite interne, credite externe garantate de stat sau cu garanţie guvernamentală, în condiţiile legii;


Nemodificat.


30. 
c) donaţii şi sponsorizări ale persoanelor fizice sau juridice, române sau străine;


Nemodificat.


31. 
d) alte surse legal constituite.


Nemodificat.


32. 
Art.8 (1) C.N.I. va întocmi annual un program de investiţii, în colaborare cu organele administraţiei publice locale, care îi pun la dispoziţie terenuri viabilizate, cu toate facilităţile asigurate de la bugetele locale, urmărind realizarea acestuia.

Art.8 (1) C.N.I. va întocmi annual un program de investiţii, în colaborare cu autorităţile administraţiei publice locale, care îi pun la dispoziţie terenuri cu acces la utilităţile necesare.




33. 
(2) Aprobarea documentaţiilor tehnico-economice ale obiectivelor de investiţii, incluse în programul prevăzut la alin.(1), se face în condiţiile legii.


Nemodificat


34. 
(3) Pentru asistenţa tehnică asigurată de C.N.I. în pregătirea şi derularea investiţiilor, inclusiv pentru plata personalului de supraveghere pe parcursul realizării obiectivelor de investiţii privind obiectul său de activitate, în devizul general al investiţiei se vor prevedea cheltuieli forfetare în cuantum de 5% din valoarea lucrărilor de construcţii-montaj. Aceste sume  constituie venituri ale C.N.I. şi se încasează pe măsura decontării lucrărilor de construcţii-montaj executate.


Nemodificat.


35. 
Art.9 (1) C.N.I. îşi stabileşte bugetul de venituri şi cheltuieli.


Nemodificat


36. 
(2) Sumele alocate de la bugetul de stat, prin bugetul Ministerului Lucrărilor Publice, Transporturilor şi Locuinţei pentru realizarea Programului "Săli de sport" şi a altor programe de construcţii, se pot derula prin C.N.I.


(2) Programele de investiţii pentru realizarea construcţiilor de inters public sau social finanţate de la bugetul statului prin Ministerul Lucrărilor Publice, Transporturilor şi Locuinţei pot fi derulate prin C.N.I. în baza ordinului ministrului lucrărilor publice, transporturilor şi locuinţei.


37. 
Art.10 C.N.I. poate contracta credite garantate de stat, credite cu garanţie guvernamentală sau credite garantate cu bunurile deţinute în proprietate, în condiţiile legii.


Art.10 C.N.I. poate contracta credite garantate de stat, credite cu garanţie guvernamentală sau credite garantate cu bunurile deţinute în proprietate pentru realizarea unor programe de investiţii proprii privind construirea unor obiective pe care le poate exploata în regim de închiriere sau înstrăina, în condiţiile legii.


1. obiectul contractării

2. preia art.6 lit.b).

38. 
Art.11 (1) Personalul necesar desfăşurării activităţii va fi selectat pe bază de concurs sau de examen.


Art.11 (1) Personalul necesar desfăşurării activităţii C.N.I. va fi selectat pe bază de concurs sau de examen.




39. 
(2) Drepturile de salarizare şi celelalte drepturi de personal se stabilesc de consiliul de administraţie pentru personalul de conducere şi prin contractul colectiv de muncă pentru personalul de execuţie.


(2) Conducerea executivă a C.N.I. este asigurată de directorul general, care este şi preşedintele consiliului de administraţie. Directorul general este numit de ministrul lucrărilor publice, transporturilor şi locuinţei, care îi stabileşte şi salariul.




40. 
Art.12 (1) C.N.I. este condusă de adunarea generală a acţionarilor.


Nemodificat


41. 
(2) Componenţa şi atribuţiile adunării generale a acţionarilor sunt prevăzute în statutul C.N.I.


Nemodificat.


42. 
Art.13 (1) Adunarea generală a acţionarilor alege consiliul de administraţie al C.N.I.
Nemodificat.


43. 
(2) Atribuţiile consiliului de administraţie şi cele ale preşedintelui acestuia sunt stabilite prin statutul C.N.I.


Nemodificat.


44. 
Art.14 Anexele nr.1 şi 2 fac parte integrantă din prezenta ordonanţă.


Art.14 Anexa face parte integrantă din prezenta ordonanţă.




45. 
Anexa nr.1
Anexa 




46. 
Lista cuprinzând societăţile comerciale participante la realizarea capitalului social iniţial al Companiei Naţionale de Investiţii 

"C.N.I." - S.A.

1.Compania Naţională "Administraţia Porturilor Maritime Constanţa" - S.A.: 1 miliard lei,

2. Societatea Naţională de Transport Feroviar de Marfă "C.F.R. - Marfă" - S.A.: 1 miliard lei,

3. Compania Naţională "Aeroportul Internaţional Bucureşti - Otopeni" - S.A.: 1, 250 miliarde lei,

4. Compania Naţională "Administraţia Canalelor Navigabile" - S.A. Constanţa: 500 milioane lei,

5. Compania Naţională "Administraţia Porturilor Dunării Maritime" - S.A. Galaţi: 250 milioane lei.


Nemodificat


47. 
Anexa nr.2

Statutul Companiei Naţionale de Investiţii "C.N.I." - S.A.
Anexa nr.2 se abrogă
Având în vedere că C.N.I. S.A. se organizează şi funcţionează în conformitate cu legislaţia în vigoare, statutul se va întocmi conform prevederilor Legii nr.31/1990 privind societăţile comerciale.



                                              PRESEDINTE,                                                                     SECRETAR,

                                                Istvàn Antal                                                                        Aurelia Vasile

